Frá áramótum hafa 34 mál þar sem grunur er um kaup á vændi komið inn á borð lögreglunnar á höfuðborgarsvæðinu . Á sama tíma í fyrra voru sambærileg mál sex talsins . Mbl.is greinir frá . Yfir árið 2017 komu upp 29 mál þar sem grunur var um kaup á vændi en í fyrra voru málin níu talsins . Þegar tölur milli ára eru skoðaðar er miðað við dagsetningu brots en vegna eðlis málanna koma þau oft til afgreiðslu löngu eftir að brot var framið . Það getur verið talsverður munur á tölum ef þær eru annars vegar skoðaðar eftir dagsetningu brots og hins vegar dagsetningu skráningar .